

VLADA REPUBLIKE HRVATSKE

Zagreb, 11. srpnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnivanju Organizacijskog odbora za središnje obilježavanje Dana pobjede i domovinske zahvalnosti i Dana hrvatskih branitelja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

Na temelju članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ donijela

**O D L U K U**

**o osnivanju Organizacijskog odbora za središnje obilježavanje**

**Dana pobjede i domovinske zahvalnosti i Dana hrvatskih branitelja**

**I.**

Ovom odlukom osniva se Organizacijski odbor za središnje obilježavanje Dana pobjede i domovinske zahvalnosti i Dana hrvatskih branitelja (u daljnjem tekstu: Organizacijski odbor) kojeg čine:

* Tomislav Ivić, državni tajnik u Ministarstva obrane, predsjednik
* mr. sc. Zvonimir Frka - Petešić, predstojnik Ureda predsjednika Vlade Republike Hrvatske, član
* dr. sc. Zrinko Petener, savjetnik za obranu i nacionalnu sigurnost Predsjednice Republike Hrvatske, član
* Nevenka Benić, državna tajnica u Ministarstvu hrvatskih branitelja, članica
* dr. sc. Damir Trut, pomoćnik ministra unutarnjih poslova, član
* Josip Ćelić, zamjenik glavnog ravnatelja policije, član
* general-bojnik Siniša Jurković, zapovjednik Hrvatske kopnene vojske, član
* dr. sc. Marko Jelić, gradonačelnik Grada Knina, član
* Kazimir Bačić, ravnatelj Hrvatske radiotelevizije, član.

Zadaća Organizacijskog odbora je izrada prijedloga programa te pripreme i organizacije središnjega obilježavanja Dana pobjede i domovinske zahvalnosti i Dana hrvatskih branitelja koje će se održati 4. i 5. kolovoza 2019. u Kninu.

Organizacijski odbor će program središnjeg obilježavanja Dana pobjede i domovinske zahvalnosti i Dana hrvatskih branitelja predložiti Odboru za obilježavanje obljetnica.

**II.**

Organizacijski odbor može, po potrebi, u rad uključiti i predstavnike drugih tijela državne uprave, predstavnike pravnih osoba čije je osnivač Republika Hrvatska te druge osobe.

**III.**

Financijska sredstva za provedbu ove Oduke osigurana su u državnom proračunu Republike Hrvatske na razdjelima Ministarstva obrane, Ministarstva unutarnjih poslova i Ministarstva hrvatskih branitelja.

**IV.**

Administrativno-tehničke poslove za rad Organizacijskog odbora obavljat će Ministarstvo obrane.

**V.**

Ova Odluka stupa na snagu danom donošenja.

P R E D S J E D N I K

mr. sc. Andrej Plenković

KLASA:

URBROJ:

Zagreb,

**O B R A Z L O Ž E NJ E**

Ovom odlukom osniva se Organizacijski odbor za središnje obilježavanje Dana pobjede i domovinske zahvalnosti i Dana hrvatskih branitelja.

Zadaća Organizacijskog odbora za središnje obilježavanje Dana pobjede i domovinske zahvalnosti i Dana hrvatskih branitelja je izrada prijedloga programa te pripreme i organizacije središnjeg obilježavanja Dana pobjede i domovinske zahvalnosti i Dana hrvatskih branitelja koje će se održati 4. i 5. kolovoza 2019. godine u Kninu.

Organizacijski odbor će program središnjeg obilježavanja Dana pobjede i domovinske zahvalnosti i Dana hrvatskih branitelja predložiti Odboru za obilježavanje obljetnica.

Ovom odlukom određuje se sastav Organizacijskog odbora s time da Organizacijski odbor može, po potrebi, u rad uključiti i predstavnike drugih tijela državne uprave, predstavnike pravnih osoba čije je osnivač Republika Hrvatska te druge osobe.

Financijska sredstva za provedbu ove Oduke osigurana su u državnom proračunu Republike Hrvatske na razdjelima Ministarstva obrane, Ministarstva unutarnjih poslova i Ministarstva hrvatskih branitelja.

Administrativno-tehničke poslove za rad Organizacijskog odbora obavljat će Ministarstvo obrane.